b'\n_START_ARTICLE_\nJohn Archer Lejeune\n_START_SECTION_\n\xc5\xbdivljenjepis\n_START_PARAGRAPH_\nDiplomiral je na Louisiana State University (Baton Rouge, Louisiana)._NEWLINE_Nato je bil sprejet na Pomorsko akademijo, ki jo je kon\xc4\x8dal 1888. Pod dvoletnem slu\xc5\xbeenju kot kadet-prapor\xc5\xa1\xc4\x8dak je bil 1. julija 1890 sprejet v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik._NEWLINE_31. avgusta 1890 je bil preme\xc5\xa1\xc4\x8den v marinsko voja\xc5\xa1nico New York, kjer je ostal do 3. novembra 1890, ko je bil preme\xc5\xa1\xc4\x8den v voja\xc5\xa1nico Norfolk (Virginija). Od 1. oktobra 1891 do 28. julija 1893 je slu\xc5\xbeil na krovu USS Benningtona. 28. avgusta 1893 se je vrnil v norfol\xc5\xa1ko voja\xc5\xa1nico, kjer je ostal do 31. julija 1897._NEWLINE_2. avgusta 1897 je prevzel poveljstvo marinske stra\xc5\xbee na USS Cincinnatiju, na krovu katere je slu\xc5\xbeil med celotno \xc5\xa1pansko-ameri\xc5\xa1ko vojno. 17. februarja 1899 je zapustil USS Cincinnati in naslednji dan za\xc4\x8del slu\xc5\xbeiti na USS Massachusetts na istem polo\xc5\xbeaju; tu je ostal do 10. maja 1900._NEWLINE_Od 3. julija 1900 do 12. novembra istega leta je opravljal rekrutiranje v Bostonu (Massachusetts); nakar je bil 22. novembra 1900 preme\xc5\xa1\xc4\x8den v marinsko voja\xc5\xa1nico Pensacola (Florida) kot poveljnik marincev. Od 12. januarja 1903 do 21. januarja istega leta je ponovno opravljal rekrutiranje, tokrat v Norfloku; potem pa od 26. januarja v New Yorku. Od 15. maja do 8. avgusta 1903 je slu\xc5\xbeil v HQMC, Washington, D.C.; ko je bil poslan na USS Panther, kjer je 16. avgusta prevzel poveljstvo marinskega bataljona. 23. oktobra 1903 je bil bataljon preme\xc5\xa1\xc4\x8den na USS Dixie. Od 16. decembra 1903 do 21. decembra 1904 je bil bataljon name\xc5\xa1\xc4\x8den v Panami; takrat ga je zapustil in od\xc5\xa1el na USS Yankee._NEWLINE_27. januarja 1905 je bil preme\xc5\xa1\xc4\x8den v marinsko voja\xc5\xa1nico Washington, D.C., kjer je ostal do 20. maja 1906, ko je bil ponovno poslan v Panamo. Tam je od 29. maja do 6. julija poveljeval bataljonu na krovu USS Columbia. 29. marca 1907 je bil poslan na Filipine._NEWLINE_2. maja 1907 je prispel na Filipine, kjer je 6. maja postal poveljnik marinske voja\xc5\xa1nice in pomorskega zapora v Navy Yard (Cavite). 15. junija 1908 je postal poveljnik 1. marinske brigade; 8. junija 1909 je bil odvzet brigadi in poslan nazaj v ZDA._NEWLINE_26. maja 1912 je bil preme\xc5\xa1\xc4\x8den na USS Ohio kot poveljnik 2. polka 1. za\xc4\x8dasne marinske brigade, ki je bil poslan na Kubo. 8. junija so se izkrcali v Guantanamo Bayu, nakar je naslednji dan postal poveljnik okro\xc5\xbeja Santiago; to dol\xc5\xbenost je opravljal do 14. julija istega leta; naslednji dan se je vkrcal na USS Prairie in odplul proti Col\xc3\xb3nu (Panama). Tu je med 18. in 29. julijem bil name\xc5\xa1\xc4\x8den v Camp Elliott._NEWLINE_Po povratku v ZDA, je bil 20. februarja 1913 ponovno poslan v tujino, tokrat kot namestnik poveljnika 1. polka 2. za\xc4\x8dasne marinske brigade, ki se je 27. februarja 1913 izkrcal v Guantanamo Bayu. Na krovu USS Prairie se je vrnil v Filadelfijo 2. maja 1913._NEWLINE_27. novembra 1913 je odplul iz New Yorka z 2. naprednim baznim polkom proti Vera Cruzu (Mehika). Toda februarja 1914 se je vrnil v ZDA, kjer so ga povi\xc5\xa1ali v polkovnika. 22. aprila 1914 je kon\xc4\x8dno prispel v Mehiko in sodeloval pri zavzetju Vera Cruza. Decembra 1914 je odplul nazaj v Washington, D.C., saj je bil imenovan za pomo\xc4\x8dnika komandanta._NEWLINE_Ob izbruhu prve svetovne vojne je prevzel poveljstvo novoustanovljene marinske voja\xc5\xa1nice Quantico (Virginija). Junija 1918 je prispel v Brest (Francija)._NEWLINE_Tu je prevzel poveljstvo brigade 32. pehotne divizije in nato \xc5\xa1e 4. marinske brigade 2. pehotne divizije._NEWLINE_28. julija 1918 je prevzel poveljstvo 2. pehotne divizije, kar je ostal do avgusta 1919, ko je bila divizija demobilizirana. Tako je postal prvi marinski \xc4\x8dastnik, ki je poveljeval diviziji kopenske vojske._NEWLINE_Oktobra 1919 je ponovno postal poveljujo\xc4\x8di general voja\xc5\xa1nice Quantico. 1. julija 1920 je postal komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_V \xc4\x8dasu svojega mandata je ve\xc4\x8dkrat zapustil HQMC in se odpravil na in\xc5\xa1pekcijske obiske Haitija, Santa Dominga, Kube, Puerto Rica, zahodne obale ZDA, ..._NEWLINE_Marca 1929 je zapustil polo\xc5\xbeaj komandanta, a se ni upokojil. 10. novembra 1929 se je upokojil, tako da je lahko sprejel mesto superintendanta na Virginia Military Institute; tu je ostal do oktobra 1937, ko se je moral upokojiti zaradi slabega zdravja. Februarja 1942 so ga povi\xc5\xa1ali v generalporo\xc4\x8dnika kot upokojenega pripadnika KMP ZDA._NEWLINE_Umrl je 20. novembra 1942 v\xc2\xa0\xc2\xbbUnion Memorial Hospital\xc2\xab, Baltimore (Maryland). Pokopan je na pokopali\xc5\xa1\xc4\x8du Arlington._NEWLINE_Po njem so poimenovani Marine Corps Base Camp Lejeune (Severna Karolina).'